**Danilo Gallinari** (s. 8. elokuuta 1988 Sant'Angelo Lodigiano) on italialainen koripalloilija.

Ura
---

### Italia (2004–2008)

Gallinarin isä Vittorio Gallinari oli myös koripalloilija, mikä vaikutti hänen lajivalintaansa. Hän aloitti pelaamisen Unione Cestistica Casalpusterlengon juniorijoukkueissa, joista hän nousi edustusjoukkueeseen kaudella 2004–2005. Kauden jälkeen Olimpia Milano hankki hänet seuraansa, mutta lähetti saman tien LegADuessa pelanneeseen Pallacanestro Paviaan kehittymään. Vuonna 2006 hänet otettiin takaisin Milanoon. Kausi 2007–2008 oli hänen läpimurtokautensa Euroopassa ja hän teki 14,9 pistettä ottelua kohden Euroliigassa. Moni NBA:n scouttaajista piti häntä joukkueensa parhaana pelaajana, vaikka hän oli vasta 19-vuotias. Kauden jälkeen hänet palkittiin Euroliigan Nouseva tähti-palkinnolla. Gallinarin palkitsemista pidettiin yllättävänä, sillä hän oli ollut poissa monista peleistä, eikä ollut joukkueelle yhtä tärkeä kuin Nikola Peković, jota pidettiin varmempana palkinnonsaajana.

### NBA:ssa Denverin ja New Yorkin joukkueissa (2008–2011)

Gallinari osallistui vuoden 2008 NBA:n varaustilaisuuteen, jossa New York Knicks varasi hänet kuudentena. Knicksin kannattajat eivät pitäneet Gallinarin tulosta seuraan, jolloin he alkoivat buuata varaustilaisuudessa. Vaikka Knicksin valmentaja Mike D'Antoni ja Danilo Gallinarin isä olivat vanhoja tuttuja, ei heidän ystävyytensä vaikuttanut Gallinarin varaamiseen. Hänen palkkansa Knicksissä oli 2,6 miljoonaa dollaria kautta kohden.

Gallinarin ensimmäinen kausi NBA:ssa sujui kaksijakoisesti. Kauden pistekeskiarvo oli 6,1 ja peliminuutteja tuli ainoastaan 14,7 ottelua kohden. Ennen joulua hän kärsi selkävammasta, jolloin hänen koko loppu-uransa oli vaakalaudalla. Gallinarin selkä leikattiin ja hän teki paluun pelikentille. Hän paransi tasoaan loppukaudesta ja nosti itsensä aloitusviisikkoon. Kauden 2010–2011 Gallinari aloitti Knicksissä, mutta siirtyi helmikuussa 2011 Denver Nuggetsiin.

### Paluu Italiaan ja takaisin Nuggetsiin (2011–2017)

Syyskuussa 2011 Gallinari teki sopimuksen Olimpia Milanon kanssa NBA:n mahdollisen työsulun takia.

Maaliskuussa 2015 Gallinari teki Nuggetsissa 40 pistettä Orlando Magicia vastaan. Huhtikuussa hän paransi piste-ennätystään 47:ään kahden jatkoajan jälkeen tappioon päättyneessä ottelussa Dallas Mavericksia vastaan. Gallinarin pistemäärä on italialaispelaajien ennätys NBA:ssa.

Elokuussa 2015 Gallinari teki Nuggetsin kanssa monivuotisen jatkosopimuksen.

### Los Angeles Clippers (2017–2019)

Kesällä 2017 Gallinari siirtyi Los Angeles Clippersiin. Hän pelasi kaudella 2017–2018 runkosarjassa 21 ottelua 15,3 pisteen ottelukohtaisella keskiarvolla ja seuraavalla kaudella 68 ottelua 19,8 pisteen ottelukohtaisella keskiarvolla, mikä oli hänen NBA-uransa paras yhden kauden pistekeskiarvo. Jälkimmäisellä kaudella Gallinari pelasi myös kuusi pudotuspeliä 19,8 pisteen ottelukohtaisella keskiarvolla.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Danilo Gallinari**.
1. ↑  Danilo Gallinari NBA. Viitattu 4.7.2009. (englanniksi)
2. ↑  GALLINARI, DANILO Euroliiga. Viitattu 4.7.2009. (englanniksi)
3. ↑  Top draft prospect Gallinari has game dad never did  31.1.2008. Sports Illustrated.  Arkistoitu 22.10.2012. Viitattu 4.7.2009. (englanniksi)
4. ↑  Rising Star Trophy winner: Danilo Gallinari, AJ Milano  23.4.2008. Euroliiga. Viitattu 4.7.2009. (englanniksi)
5. ↑  Danilo Gallinari Player Profile Interbasket. Viitattu 4.7.2009. (englanniksi)
6. ↑  Draft board NBA. Viitattu 4.7.2009. (englanniksi)
7. ↑  Fanit buuasivat tylysti Knicksin nuorelle italialaiselle NBA-varaukselle  27.6.2008. Helsingin Sanomat.  Arkistoitu 9.7.2008. Viitattu 4.7.2009.
8. ↑  KNICKS GO DANILO  27.6.2008. New York Post. Viitattu 4.7.2009.
9. ↑  Knicks expect Gallinari to play summer league games next week  6.7.2008. ESPN. Viitattu 4.7.2009.
10. ↑  Danilo Gallinari #8 NBA. Viitattu 4.7.2009. (englanniksi)
11. ↑  Danilo Gallinari's back, future up in air  12.11.2008. New York Daily News.  Arkistoitu 2.1.2011. Viitattu 4.7.2009. (englanniksi)
12. ↑  Knicks’ Gallinari Is Starting to Show His Potential  10.3.2009. The New York Times. Viitattu 4.7.2009. (englanniksi)
13. ↑  Knicks, 'Melo get their wishes with blockbuster deal National Basketball Association. Viitattu 22.2.2010. (englanniksi)
14. ↑  Armani Milan brings Gallinari home  20.9.2011. Euroliiga. Viitattu 23.9.2011. (englanniksi)
15. ↑
16. 1 2
17. ↑
18. ↑  Press Release: L.A. Clippers Acquire Danilo Gallinari *NBA.com*.  6.7.2017. Viitattu 18.1.2018. (englanniksi)

Aiheesta muualla
----------------

* Virallinen kotisivu (Arkistoitu – Internet Archive) (italiaksi)
* Euroliigan pelaajaprofiili (englanniksi)
* NBA:n pelaajaprofiili (englanniksi)
* Lega Basket Serie A (Arkistoitu – Internet Archive) (italiaksi)